ഇസ്രായേലില് ആക്രമണം നടത്താന് പദ്ധതിയിട്ടിരുന്ന രണ്ട് പലസ്തീനി ഭീകരരെ പ്രതിരോധ സേന വെടിവെച്ച് കൊന്നു ടെല് അവീവ് : ഇസ്രായേലില് ആക്രമണം നടത്താന് പദ്ധിതിയിട്ടിരുന്ന രണ്ട് ഭീകരരെ ഇസ്രായേല് പ്രതിരോധ സേന വെടിവെച്ച് കൊന്നു. രണ്ടിടങ്ങളിലായാണ് ആക്രമണം നടന്നത്. വെസ്റ്റ് ബാങ്കിന് സമീപം ജെനിനിലായിരുന്നു ആദ്യ സംഭവം. ഇസ്രായേല് സേനയ്ക്ക് നേരെ വെടിയുതിര്ത്ത ഭീകരനെയാണ് സൈന്യം വെടിവെച്ച് കൊന്നത്. ഇസ്ലാമിക ജിഹാദി സംഘടനയ്ക്ക് വേണ്ടി പ്രവര്ത്തിച്ച 22 കാരനാണ് കൊല്ലപ്പട്ടത്. ആക്രമണത്തിന്റെ ഉത്തരവാദിത്വം ഏറ്റെടുത്തുകൊണ്ട് ഭീകര സംഘടനയും രംഗത്തെത്തിയിട്ടുണ്ട്. അതേസമയം ജറുസലേമിലെ അല് അഖ്സ പള്ളിയ്ക്ക് സമീപവും പോലീസിന് നേരെ ആക്രമണം നടന്നു. പോലീസ് ഉദ്യോഗസ്ഥനെ കുത്തിക്കൊലപ്പെടുത്താന് ശ്രമിച്ച യുവതിയെ ഇസ്രായേല് പോലീസ് വെടിവെച്ച് കൊന്നു. 30 കാരിയായ യുവതിയാണ് കൊല്ലപ്പെട്ടത്. അല് അഖ്സ പള്ളിയില് ദര്ശനം നടത്തി വരുന്നതിനിടെയാണ് യുവതി ആക്രമിക്കാന് ശ്രമിച്ചത്. ഇവര്ക്കും ഭീകര സംഘടനകളുമായി ബന്ധമുണ്ടെന്നാണ് റിപ്പോര്ട്ട്. ഞായറാഴ്ച ഇസ്രായേല് പ്രതിരോധ സേനയുമായി നടത്തിയ ഏറ്റുമുട്ടലില് അഞ്ച് ഹമാസ് ഭീകരര് കൊല്ലപ്പെട്ടിരുന്നു. ഇതിന് പിന്നാലെ പ്രദേശത്ത് ആക്രമണങ്ങള് വര്ദ്ധിച്ചിരിക്കുകയാണ്. ഈ സാഹചര്യത്തില് ഇസ്രായേല് പ്രതിരോധ സേനയും സുരക്ഷ ശക്തമാക്കിയിട്ടുണ്ട്.